იური დუდი

იური დუდი (; დ. 11 ოქტომბერი, 1986, პოტსდამი, გერმანიის დემოკრატიული რესპუბლიკა) — რუსი ჟურნალისტი და ვიდეო ბლოგერი. გამოცემა „Spots.ru“-ს ყოფილი მთავარი რედაქტორი, 2018 წლის სექტემბრიდან არის გამოცემის გენერალური დირექტორის მოადგილე. მიჰყავს საავტორო გადაცემა „YouTube“-ზე სახელად „вДудь“, სადაც იგი იღებს ინტერვიუებს ცნობილ ჟურნალისტებთან, ბიზნესმენებთან, კულტურისა და ინტერნეტის მოღვაწეებთან და პოლიტიკოსებთან. 2018 წლის ოქტომბრის მონაცემებით, მის არხს ჰყავს 4,1 მილიონი გამომწერი და 420 მილიონი ნახვა.Кто такой Юрий Дудь: биография и личная жизнь журналиста

 ბიოგრაფია 
დაიბადა 1986 წლის 11 ოქტომბერს, ქალაქ პოტსდამში, გერმანიის დემოკრატიული რესპუბლიკა. უწოდებს საკუთარ თავს უკრაინელს წარმომავლებით და რუს ადამიანს გრძნობებით და მოქალაქეობით. რუსეთის ფედერაციაში ცხოვრობს 1990 წლიდან.«Я панк, не мечтающий о бегстве из страны». Гуру спортивной журналистики выступит с лекцией в Екатеринбурге

დადიოდა ფეხბურთზე, თუმცა მიატოვა სპორტი 10 წლის ასაკში მუხლის სერიოზული ტრავმის გამო. 11 წლის ასაკში წერდა სტატიებს „ახალგაზრდული გაზეთისთვის“. 13 წლის ასაკში, გადიოდა პრაქტიკას გაზეთ „Сегодня“-ში. 14 წლის ასაკში, 2001 წლის აპრილიდან დაწყებული, მუშაობდა არაშტატურ კორესპონდენტად გაზეთ „Известия“-ში. 2003 წელს, 16 წლის ასაკში, გახდა გაზეთის შტატური თანამშრომელი, სადაც იმუშავა კიდეც 2006 წლის აგვისტომდე. 2007 წელს დაიწყო მუშაობა ჟურნალ „PROспорт“-ში.Юрий Дудь: «Я сел с Емельяненко на маты — и если бы меня начали бить, не успел бы убежать»

2008 წელს დაამთავრა ლომონოსოვის სახელობის მოსკოვის სახელმწიფო უნივერსიტეტის ჟურნალისტიკის ფაკულტეტი.

 კარიერა 
2011 წლის აპრილიდან 2012 წლის იანვრამდე მუშაობდა არხ „НТВ-Плюс“-ის სპორტული რედაქციის სპეციალურ კორესპონდენტად და რადიო „Сити ФМ“-ის დილის შოუს წამყვანად. 2011 წლის შემოდგომაზე დაინიშნა გამოცემა „Sports.ru“-ს მთავარ რედაქტორად, 2018 წლის სექტემბრიდან შეცვალა ეს თანამდებობა გენერალური დირექტორის მოადგილეობაზე.

2012 წლის 16 თებერვლიდან 2013 წლის 20 ივნისამდე მიჰყავდა პროგრამა „დარტყმა თავით“ ტელეარხ „Россия-2“-ზე. წამყვანის პოსტზე მან ჩაანაცვლა ჟურნალისტი ნიკია ბელოგოლოვცევი. 2012 წლის აპრილიდან 2013 წლის თებერვლამდე აკომენტარებდა ინგლისური პრემიერ-ლიგის მატჩებს (2011/2012 და 2012/2013 წლის სეზონები) სხვა სპორტულ არხზე, „Спорт 1“-ზე. გარდა ამისა, ტელეარხ „Россия-2“-ზე 2012 წლის სექტემბრიდან 2013 წლის მარტამდე ვლადიმერ სტოგნიენკოსთან ერთად მიჰყავდა დოკუმენტური ფილმების ციკლი სამოყვარული საფეხბურთო კლუბის, „სპარტას“ ცხოვრების შესახებ. დოკუმენტური ფილმის სახელი იყო „30 სპარტანელი“. დატოვა რუსეთის სახელმწიფო ტელეარხები მისი შოუს, „დარტმა თავით“ დახურვის შემდეგ. დახურვის მიზეზი გახდა შოუს სპეციფიკური თემატიკა, რომელიც ხშირად იწვევდა სკანდალებს; გარდა ამისა, შოუ საკმაოდ ძვირიც ჯდებოდა.

2015 წლის 4 ნოემბრიდან 2017 წლის 27 თებერვლამდე იყო გადაცემა „Культ тура“-ს ავტორი და წამყვანი სპორტულ ტელეარხ „Матч ТВ“-ზე., გადაცემაში, იგი იღებდა ინტერვიუს ცნობილ და წარმატებულ რუს ფეხბურთელებთან და მწვრთნელებთან. 2016 წლის ბოლოში, გადაცემა დაიხურა პატარა რეიტინგის და მთავარი სპნსორის, შამპუნი „Clear“-ის წავსლის გამო. გადაცემის დახურვას აგრეთვე ხელი შეუწყო ტელეარხზე არსებულმა ფინანსურმა პრობლემებმა.

2017 წლის 7 თებერვალს იურიმ დაიწყო ახალი შოუ, სახელად „вДудь“, ვიდეოჰოსტინგ „YouTube“-ზე. გადაცემის ფარგლებში, იგი იღებს ინტერვიუს ცნობილ ადამიანებთან — ჟურნალისტებთან, ბიზნესმენებთან, კულტურის და ინტერნეტის მოღვაწეებთან, პოლიტიკოსებთან. რუსეთის 2018 წლის საპრეზიდენტო არჩევნების დროს, მის გადაცემაში იყო პრეზიდენტობის სამი კანდიდატი: პავლე გრუდინინი, ქსენია სობჩაკი და ვლადიმერ ჟირინოვსკი. გადაცემაში აგრეთვე იყო ალექსეი ნავალნი, რომელიც ცესკომ არჩევნებზე არ დაუშვა.

2017 წლის სექტემბერში მიიღო „ბილაინის“ მიერ შექმნილი აპლიკაციის, „VEON“-ის სარეკლამო კამპანიაში. 2017 წლის ნოემბერში გახდა ბრენდ „ალფა-ბანკის“ სახე 2018 წლისთვის. აგრეთვე, 2018 წლის მსოფლიოს ფეხბურთის ჩემპიონატის დაწყებამდე, დუდმა მიიღო მონაწილეობა ბრენდ „Head & Shoulders“-ის რეკლამაში და აგრეთვე გახდა მისი სახე.

2017 წლის მაისში ითამაშა საკუთარი თავია ვასია ობლომოვის კლიპში სიმღერაზე „Нести херню“.

2018 წლის ივლისის ბოლოში გამოქვეყნებული რუსი ცნობილი სახეების Forbes-ის სიაში დაიკავა 50-ე ადგილი.

 პირადი ცხოვრება 
არის დაქორწინებული, ჰყავს ორი შვილი, ქალიშვილი და ვაჟი.

 ჯილდოები 
ჟურნალ GQ-ის „2016 წლის ადამიანის“ პრემიის გამარჯვებული ნომინაციაში „სახე ტელევიზორიდან“ „Культ тура“-ს თანაწამყვან ევგენი სავინთან ერთად. ჟურნალ GQ-ის „2017 წლის ადამიანის“ წლის პრემიის გამარჯვებული ნომინაცაიში „სახე ეკრანიდან“. მიიღო პრემია „Редколлегия“ 2017 წელს მის მიერ გადაღებული ფილმისთვის „სერგეი ბოდროვი — მთავარი რუსი სუპერგმირი“.Лауреат — Страница 3 — Редколлегия

 რესურსები ინტერნეტში 
 Официальный сайт 
 Статьи Юрия Дудя для газеты «Известия» с 2001 по 2006 год
 Вечерний Ургант. В гостях у Ивана — Юрий Дудь (29.09.2017)

 სქოლიო 

კატეგორია:დაბადებული 11 ოქტომბერი
კატეგორია:დაბადებული 1986
კატეგორია:რუსი ჟურნალისტები
კატეგორია:ცოცხალი ადამიანები